   ڪراچي (ويب ڊيسڪ) قومي ڪرڪيٽ ٽيم جي اڳوڻي ڪپتان شاهد آفريدي پنهنجي ڌيءَ لاءِ فاسٽ بالر شاهين آفريدي جو رشتو اچڻ جي تصديق ڪري ڇڏي. اسٽار آل رائونڊر شاهد آفريدي جي ڌيءُ ۽ فاسٽ بالر شاهين آفريدي ۾ رشتي جون خبرون گذريل ڪجهه ڏينهن کان گردش هيٺ آهن ۽ هاڻ شاهد آفريدي پاڻ به ان حوالي سان تصديق ڪري ڇڏي آهي. ٽوئيٽر تي ٽوئيٽ ڪندي شاهد آفريدي لکيو ته شاهين آفريدي جي گهرڀاتين منهنجي ڌيءَ لاءِ رشتو موڪليو آهي، جنهن لاءِ ٻئي خاندان رابطي ۾ آهن. هن چيو ته جوڙا آسمان تي ٺهندا آهن ۽ جيڪڏهن الله پاڪ جي مرضي هوندي ته اها جوڙي به ٺهي ويندي، شاهين آفريدي جي هر ميدان ۾ ڪاميابي لاءِ دعاڳو آهيان. شاهد آفريدي جي ٽوئيٽ تي جواب ۾ شاهين آفريدي چيو ته الحمدالله، لالا دعائن تي توهان جو ٿورائتو آهيان، الله پاڪ هر ڪنهن لاءِ سولائيون پيدا ڪري، توهان قوم جو فخر آهيو.